Aston Martin V12 Vanquish

Aston Martin V12 Vanquish (2001–06) er en sportsbil fra britiske Aston Martin.  Navnet "vanquish" er engelsk og betyr "utslette".

V12 Vanquish (2001–04, omkring 1 500 eksemplarer) var fabrikkens første på VH-plattformen i aluminium, levert av Norsk Hydro Automotive structures.  Den ble importert til Norge av Insignia i Oslo, den første i 2004 med 6-liters V12 og 460 hk, solgt for rundt 3 millioner norske kroner av Sandven i Bergen. En kraftig modifisert utgave av bilen (V8 og firehjulstrekk, men med samme utseende) ble kjørt av James Bond i filmen Die Another Day hvis hovedperson  Pierce Brosnan også kjøpte seg ekte Vanquish.

V12 Vanquish S (2005–09, 1 086 eks.) hadde flere hestekrefter, og de siste 50 eksemplarene ble kalt Vanquish Ultimate.

Totalt ble V12 Vanquish laget i 2 578 eksemplarer,  og V12 Vanquish ble den siste modellen bygget ved fabrikken i Newport Pagnell. I 2007 ble V12 Vanquish erstattet med Aston Martin DBS.

Aston Martin Vanquish (2013–, kodenavn VH310) bygges på fjerde generasjons VH-plattform fra Norsk Hydro. Motoren er fortsatt 6-liters V12, men med over 560 hk.  Volante er cabriolet-utgaven fra 2013.  Vanquish S fra 2014 har ifølge Harstad Tidende 568 hk og ny 8-trinns automatgir. Det ble i Norge solgt to stykk Vanquish i 2015. Blant eierne av Vanquish er Erik Bertrand Larssen.

Der ikke annet er angitt, så er de tekniske data knyttet til Vanquish S

Referanser 

V12 Vanquish
Bilmodeller introdusert i 2001